Dingdung Korea Hpyen Dap Kawn Guam Zunlawng Makau De Missile Laknak Gap bang Na Lam Ndau
Dingdung Korea hpyendap gaw ndai shata ka-ang laman Amerikan Asuya hpe sadi jaw ai hku nna Guam zunlawng makau de missile laknak gap bang na lam August (10) ya shani ndau laika shpraw dat ai re hpe AFP shiga kaw na chye lu ai.
Shi sawk ni tang madun da ai hta Dingdung Korea Hpyendap kawn August (10) ya shani ndau da ai hta Pacific namukdara, Guam zunlawng na akyak ai Amerikan hpyendap makau kaw ndai shata ka-ang laman IRBM tsumtsan gap missile laknak (4) gap bang na lam tsun ndau da ai re, dai missile laknak gaw Hwasong-12 missile rai nhtawm Japan Mungdan, Shimane, Hiroshima, Ko-ie-ji ginwang hku pyen lai nna Guam zunlawntg hte Deng (18) hte (26) grum yin tsan ai shara kaw wa hkrat na lam ndau laika hta shalawm da ai re.
Dingdung Korea Asuya gaw Nuclear laknak baw hpe kaji kau lu ai atsam nga sai ngu Amerikan hpyen kaichyan dap tsun maram da ai hpang Dingdung Korea Asuya kawn Guam zunlawng de missile laknak gap bang na lam tsun ndau wa ai raitim dai missile laknak hta Nuclear laknak baw shakap na, n shakap na ngu ai hpe gaw ndau laika hta n shalawm da ai re, Dingdung Korea Asuya a tsun jahkrit ai lam hpe matai htang ai hku nna Amerikan hpyen dap kawn mung Dingdung Korea a dingsa jahte tam ai lam hpe hpyen n-gun sung lang nna manghkang hpraran na matu masing galoi ndawm kau ai lam tsun ai sha n-ga Japan hte Korea Mungdan ni hte hpyen shaman shakyang lam galaw na matu B-1B bom jahkrrat nbungli (2) mung sa dat sai re hpe shi sawk ni tang madun da ma ai.
kac_Latn kac_Latn kac_Latn kac_Latn